Mampianatra ny Vavolombelon’i Jehovah fa ireo tafiky ny Lanitra, izay hotarihin’i Jesoa, dia hanapotika ireo endrika governemantan’olombelona ary i Jesoa, miaraka amin’ireo olona voafidy miisa 144 000, dia hitondra ny tany mandritra ny arivo taona. Mino izy ireo fa i Satana sy ireo devoliny dia hofatorana mandritra io fotoana io ka tsy afaka ny hanome saina ny olombelona. Aorian’ny fahataperan’ny arivo taona dia hisy ny fitsanganan-ko velona fanindroany, ary i Satana dia hovahana sady homena fahefana haka fanahy farany ny taranak’olombelona tongalafatra. Izay manaraka an’i Satana dia haringana miaraka aminy hiala ny tany ary ny olombelona sisa dia ho ao anaty fiadanana miaraka amin’Andriamanitra mandrakizay, sady ho afaka amin’ny fahotana sy ny fahafatesana.